IN407A 2018/400, CONCESIÓN A UFD DISTRIBUCIÓN ELECTRICIDAD, S. A. PARA INSTALACIÓN ELÉCTRICA, NO CONCELLO DE CALDAS DE REIS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 15/02/2019)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalación eléctrica que a continuación se describe: Centro de transformación Pinal Xandeiro, en caseta prefabricada, a 250 kVA con R. T. 20 kV/400 V. Tendido de 193 metros de condutor LA-110 entre o apoio 6 da LMTA TIB 801 e o AP C-9000/14. A instalación está situada en Caldas de Reis (Pontevedra). Realizouse o trámite de información pública inserindo anuncios no DOG do 10 de outubro de 2018, no BOP do 5 de outubro de 2018, no xornal Faro de Vigo do 28 de setembro de 2018 e no taboleiro de anuncios do Concello de Caldas de Reis. Tamén se notificou individualmente aos titulares coñecidos dos predios afectados pola instalación de acordo coa relación de bens afectados facilitada pola empresa peticionaria. Durante o mencionado trámite, o 30 de outubro de 2018, recibíronse as alegacións de Pilar Dolores Alfreda Talo Malavez. O 23 de novembro de 2018, Aleix Gerada Roiget en representación da empresa UFD Distribución Electricidad, S. A, entrega a esta Xefatura Territorial escrito de contestación de alegacións. Unha vez examinados devandito escritos conclúese que: Primeiro: O artigo 161 do Real decreto 1955/2000, do 1 de decembro é aplicable tanto ás liñas de lata tensión aéreas como subterráneas. Este artigo non é aplicable á expropiación dunha parcela para a instalación dun centro de transformación ou calquera equipamento necesario. Segundo: No plano 7/17 do proxecto presentado indícase que a traza da liña discorre por un viario. Os 2,5 metros de liña subterránea indicados na relación de bens e dereitos afectados debido ao retranqueo do centro de transformación da instalación enténdense que forman parte do propio equipamento necesario do centro de transformación. Terceiro: En relación cos viarios públicos propostos como alternativa ás instalacións proxectadas, cabe indicar que non constan alternativas presentadas, así como autorizacións dos organismos afectados para o cambio de localización no viario. Cuarto: En relación coa solicitude de expropiación total da parcela afectada e tendo en conto o artigo 152 do Real decreto 1955/2000 (“Expropiación a instancia del dueño del predio sirviente”), o reclamante non xustifica as causas concretas determinantes dos prexuízos económicos como consecuencia da alteración das condicións fundamentais da explotación da parcela. Quinto: Tendo en conta todo o anterior procede a declaración de utilidade pública da instalación eléctrica proxectadas aos efectos da expropiación forzosa dos bens e dereitos necesarios para o seu establecemento. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados polo devandita instalación, cuxas características se axustarán en todas as súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 15 de xaneiro de 2015 O xefe territorial Ignacio Rial Santomé